Γεγονότα Δεκεμβρίου 2014

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Δεκέμβριο του 2014, συνοδευόμενα από τις πηγές μέσω των οποίων μεταδόθηκαν. 

## 1η Δεκεμβρίου
;Πόλεμος και επιθέσεις
*Τουλάχιστον 9 άτομα σκοτώνονται σε βομβιστική επίθεση αυτοκτονίας στη διάρκεια κηδείας στην επαρχία Μπαγκλάν του βόρειου Αφγανιστάν. (Al Jazeera)

;Δυστυχήματα
*Συνεχίζονται οι έρευνες για τον εντοπισμό 52 ατόμων που αγνοούνται και επέβαιναν σε αλιευτικό πλοίο, το *Oriong-501*, το οποίο βυθίστηκε εν μέσω κακοκαιρίας στον Βερίγγειο κοντά στις ρωσικές ακτές. Διασώθηκαν 8 άτομα, ανάμεσα στα οποία και ένα που πέθανε λίγο αργότερα.
(Voice of America)

;Υγεία
*Παγκόσμια Ημέρα κατά του AIDS:
**Ερευνητές ανακοινώνουν ότι η πανδημία έχει φτάσει στο πιο υψηλό σημείο, με τον αριθμό των νοσούντων που λαμβάνουν θεραπεία ετησίως να είναι μεγαλύτερος αυτού των νέων κρουσμάτων. (U.S. Presidential Proclamation) , (Reuters) 

;Νόμος και έγκλημα
*Ομάδα 30 ενόπλων εισβάλλουν στο αεροδρόμιο Λάε Νατζάμπ στην Παπούα Νέα Γουινέα κρατώντας ομήρους τους επιβάτες και καταστρέφοντας τα γραφεία. (ABC News Australia)

;Πολιτική και εκλογές
*Ο πρώην πρωθυπουργός της Πολωνίας Ντόναλντ Τουσκ γίνεται ο δεύτερος πρόεδρος της Ευρωπαϊκής Ένωσης με πλήρη θητεία.
(''EUobserver'')
*Μολδαβικές βουλευτικές εκλογές 2014 
**Τα φιλοευρωπαϊκά κόμματα στη Μολδαβία ξεκινούν συνομιλίες με σκοπό το σχηματισμό κυβέρνησης συνασπισμού, καθώς τα αποτελέσματα των χθεσινών εκλογών τους δίνουν 54 έδρες στο 101μελές κοινοβούλιο.(Radio Free Europe/Radio Liberty)

;Αθλητισμός
*Οι Calgary Stampeders νικούν τους Hamilton Tiger-Cats και κατακτούν το 102ο Κύπελλο Γκρέι. (''TSN'')

## 2 Δεκεμβρίου
;Πόλεμος και επιθέσεις
*Ο Ερυθρός Σταυρός ανακοινώνει ότι έπειτα από επίθεση στην κομητεία Μαντέρα στη βορειανατολική Κένυα σκοτώνονται τουλάχιστον 36 άτομα. Οι εξτρεμιστές της Αλ Σαμπάαμπ πιστεύεται ότι είναι οι δράστες. (Bloomberg μέσω ''Business Week''), (Reuters μέσω ''New York Times'')

;Νόμος και έγκλημα
*Έλληνες αναρχικοί πυρπολούν ένα δημόσιο λεωφορείο και αρκετά οχήματα στη διάρκεια συγκρούσεων με την αστυνομία στο κέντρο της Αθήνας, εν μέσω εκδηλώσεων συμπαράστασης στον φυλακισμένο απεργό πείνας Νίκο Ρωμανό. (AP)

;Πολιτική και εκλογές
*Ο Ισραηλινός πρωθυπουργός Μπενιαμίν Νετανιάχου απολύει την υπουργό Δικαιοσύνης Τζίπι Λίβνι και τον υπουργό Οικονομικών Γιάιρ Λάπιντ. Η κυβέρνηση διαλύεται και προκηρύσσονται εκλογές. (Times of Israel) 
*Στην Τυνησία συγκροτείται σε σώμα το πρώτο κοινοβούλιο έπειτα από την επανάσταση του 2011, η οποία οδήγησε στην ανατροπή του προέδρου Μπεν Αλί. (Alpha TV)

## 3 Δεκεμβρίου
;Πόλεμος και επιθέσεις
*Εμφύλιος Πόλεμος στη Σομαλία
**Σε βομβιστική επίθεση αυτοκτονίας με στόχο αυτοκινητοπομπή των Ηνωμένων Εθνών κοντά στο αεροδρόμιο της Μογκαντίσου σκοτώνονται 3 άνθρωποι.(AP)

;Διεθνείς σχέσεις
*Οι υπουργοί Εξωτερικών από τις χώρες μέλη του NATO συνέρχονται στο Βέλγιο για να συζητήσουν την κρίση στην Ουκρανία με τους φιλορώσους αυτονομιστές και τη δράση του Ισλαμικού Κράτους. (Xinhua)
*Η οργάνωση Διεθνής Διαφάνεια δημοσιοποιεί τον Δείκτη Διαφθοράς για το 2014 με τη Δανία να βρίσκεται στην καλύτερη θέση με τη χαμηλότερη διαφθορά και, ενώ στον αντίποδα βρίσκονται η Βόρεια Κορέα και η Σομαλία. (Reuters) 

;Επιστήμη και τεχνολογία
*Η ιαπωνική διαστημική υπηρεσία JAXA εκτοξεύει τον διαστημικό εξερευνητή Hayabusa 2 από το Διαστημικό Κέντρο Τανεγκασίμα για αποστολή διάρκειας 6 ετών προς τον αστεροειδή (162173) 1999 JU3 με σκοπό τη συλλογή δειγμάτων βράχων. (AP)

;Πολιτική και εκλογές
*Το κοινοβούλιο του Ισραήλ, η Κνεσέτ, αποφασίζει τη διάλυση της κυβέρνησης και την προκήρυξη πρόωρων εκλογών για τις 17 Μαρτίου.(Haaretz)

## 4 Δεκεμβρίου
;Πόλεμος και επιθέσεις	
*Ισλαμιστές μαχητές σκοτώνουν 3 αστυνομικούς και καταλαμβάνουν ένα άδειο σχολείο και ένα "κέντρο Τύπου" στο Γκρόζνι της Τσετσενίας.
(RT)
*Σε βομβιστικές ενέργειες στο Κιρκούκ και σε τομείς όπου κατοικούν Σιίτες Μουσουλμάνοι στη Βαγδάτη σκοτώνονται τουλάχιστον 33 άνθρωποι. (Al Jazeera)

;Νόμος και έγκλημα
*Θάνατος του Έρικ Γκάρνερ:
**Διαδηλώσεις ξεσπούν στην Πόλη της Νέας Υόρκης έπειτα από την απόφαση των ενόρκων να μην παραπέμψει σε δίκη τους αξιωματικούς της αστυνομίας για την υπόθεση του θανάτου του Έρικ Γκάρνερ. (CNN)

## 5 Δεκεμβρίου
;Πόλεμος και επιθέσεις
*Στη διάρκεια επίθεσης σε στρατόπεδο κοντά στο Ουρί του Τζαμού και Κασμίρ σκοτώνονται 11 ινδοί στρατιώτες. Επίσης, σε άλλες επιθέσεις στο Σριναγκάρ σκοτώνονται 8 μαχητές και 2 άμαχοι, όπως και σε τμήμα του Κασμίρ.(Reuters)
*Στη Σομαλία σε βομβιστική επίθεση αυτοκτονίας που πλήττει εστιατόριο στην πόλη Μπαϊντόα σκοτώνονται τουλάχιστον 10 άτομα. (Al Jazeera)

;Καταστροφές και δυστυχήματα
*Ιταλικά σωστικά συνεργεία ανασύρουν τις σορούς 17 ατόμων από το αμπάρι ενός πλοίου με μετανάστες στις ακτές της Λιβύης.
(FOX News)

;Διεθνείς σχέσεις
*Το Βρετανικό Μουσείο ανακοινώνει ότι θα δανείσει ένα από τα Ελγίνεια Μάρμαρα της συλλογής του στο Μουσείο Ερμιτάζ στην Αγία Πετρούπολη. Ο πρωθυπουργός της Ελλάδας Αντώνης Σαμαράς χαρακτηρίζει την ενέργεια ως "προβοκάτσια για τον ελληνικό λαό." (CNN)

;Νόμος και έγκλημα
*Στην Κίνα αποπέμπεται από το κυβερνών κόμμα και συλλαμβάνεται το πρώην μέλος της Διοικούσας Επιτροπής του Πολιτικού Γραφείου του κομμουνιστικού Κόμματος της Κίνας, Ζιου Γιονγκάνγκ, κατηγορούμενος για διάφορα κακουργήματα. (skai.gr) 

;Επιστήμη και τεχνολογία
*Εκτοξεύεται με επιτυχία η πρώτη δοκιμαστική πτήση της κάψουλας "Ωρίωνας" της NASA από τον Ειρηνικό. (CNN)

## 6 Δεκεμβρίου
;Πόλεμος και επιθέσεις
*Επιβεβαιώνεται ο θάνατος του πρώτου από τους 43 αγνοούμενους φοιτητές στην πολιτεία Γκερέρο στο Μεξικό, έπειτα από την ταυτοποίηση των λειψάνων από τους ιατροδικαστές. (''El Universal) 
*Εμφύλιος πόλεμος στη Συρία:
**Ο συριακός στρατός αποκρούει την επιδρομή του Ισλαμικού Κράτους στην αεροπορική βάση Ντέιρ ες Ζορ, με αποτέλεσμα το θάνατο τουλάχιστον 119 ατόμων. (Khaleej Times) 

;Καταστροφές και δυστυχήματα
*Τουλάχιστον ένα άτομο πεθαίνει από το πέρασμα του τυφώνα Χάγκουπιτ από τις Φιλιππίνες. (BBC)

## 7 Δεκεμβρίου
;Πόλεμος και επιθέσεις
*Ουγκαντέζοι στρατιώτες και αντάρτες σκοτώνουν 36 άτομα στην επαρχία του Βόρειου Κίβου της Λαοκρατικής Δημοκρατίας του Κονγκό. (Reuters/AFP μέσω ABC News)

;Δυστυχήματα
*Επιβεβαιώνεται από τις αρχές στην Υεμένη η χθεσινή βύθιση ενός πλοιαρίου στην Ερυθρά Θάλασσα με τουλάχιστον 70 μετανάστες από την Αιθιοπία. (in.gr)

## 8 Δεκεμβρίου
;Καταστροφές
*Ο Φιλιππινέζικος Ερυθρός Σταυρός αναφέρει ότι τουλάχιστον 27 άτομα πέθαναν στην Επαρχία Ανατολικού Σαμάρ από τον τυφώνας Χαγκουπίτ. (Reuters μέσω Trust) 

;Πολιτική και εκλογές
*Με 155 υπέρ και 134 κατά ψηφίζεται στην Ελλάδα ο προϋπολογισμός για το 2015.(skai.gr) 
*Το Κοινοβούλιο του Ισραήλ αποφασίζει ομόφωνα να διαλυθεί η Κνεσέτ και να διεξαχθούν πρόωρες εκλογές στις 17 Μαρτίου. (ant1iwo)
*Γενικές εκλογές στη Δομινίκα 2014:
**Στις κάλπες για τις γενικές εκλογές προσέρχονται οι πολίτες στη Δομινίκα. (Nation News) 

## 9 Δεκεμβρίου
;Πόλεμος και επιθέσεις
*Σε βομβιστική επίθεση αυτοκτονίας των καμικάζι της Ανσάρ αλ Σαρία στην Υεμένη σκοτώνονται 7 στρατιώτες σε βάση στα νότια της χώρας. (CNN)
*Από έκρηξη βόμβας σε λεωφορείο στις νότιες Φιλιππίνες σκοτώνονται 11 άνθρωποι και άλλοι 21 τραυματίζονται. (Xinhua)
 
;Διεθνείς σχέσεις
*Δημοσιοποιείται από επιτροπή της Γερουσίας που ελέγχεται από το Δημοκρατικό Κόμμα ένα επικριτικό πόρισμα για τις ανακριτικές μεθόδους της CIA κατά την προεδρία του Τζορτζ Μπους. (BBC)

;Επιστήμη
*Σε δημοσίευμα της επιστημονικής επιθεώρησης *[[Nature (επιστημονική επιθεώρηση)|Nature]]* αναφέρεται ότι Αμερικανοί ερευνητές ανακάλυψαν αρχαία όστρακα με επιγραφές που χρονολογούνται εδώ και 430.000 χρόνια και πιστεύεται ότι χαράχτηκαν από τον *[[Homo erectus]]*, κάτι που αλλάζει τα ως τώρα γνωστά δεδομένα για την καλλιτεχνική έκφραση και τη χρήση εργαλείων από τον *[[Homo sapiens]]*. (WA Today)

## 10 Δεκεμβρίου
;Πόλεμος και επιθέσεις
*Ο υπουργός Οικισμών της Παλαιστινιακής Αρχής, Ζιάντ Αμπού Έιν σκοτώνεται έπειτα από σύγκρουση με ισραηλινούς στρατιώτες στη διάρκεια διαδήλωσης στη Δυτική Όχθη. (CNN)

;Τέχνες και κουλτούρα
*Η Σαρλίν, Πριγκίπισσα του Μονακό, σύζυγος του Αλβέρτου Β΄, φέρνει στον κόσμο τα δίδυμα Ιάκωβο (διάδοχο του θρόνου) και Γκαμπριέλα.(''Daily Mail'')

;Υγεία
*Το ιατρικό προσωπικό που πολεμά τον ιό Έμπολα είναι το Πρόσωπο της Χρονιάς για το 2014, σύμφωνα με το περιοδικό "Τάιμ". (AP)

;Διεθνείς σχέσεις
*Ημέρα για τα Ανθρώπινα Δικαιώματα
**Η Διεθνής Αμνηστία υπογραμμίζει ότι ακόμα και σήμερα εφαρμόζονται τα βασανιστήρια σε ορισμένες χώρες. (Amnesty International)

;Πολιτική και εκλογές
*Γενικές εκλογές στον Μαυρίκιο 2014
**Ο συνασπισμός του Ριζοσπαστικού Σοσιαλιστικού Κινήματος (MMM)- Σοσιαλδημοκρατικού Κόμματος του Μαυρίκιου (PMSD) κερδίζει την πλειοψηφία των εδρών στην Εθνοσυνέλευση, σύμφωνα με τα αποτελέσματα των γενικών εκλογών στο Μαυρίκιο. (Reuters)

## 11 Δεκεμβρίου
;Πόλεμος και επιθέσεις
*Από την έκρηξη 2 βομβών στο κέντρο της πόλης Τζος στη Νιγηρία σκοτώνονται τουλάχιστον 40 άτομα. (Reuters μέσω ''Daily Mail'')
;Επιστήμη και τεχνολογία
*Ξεθάβεται η αρχαιότερη κάψουλα του χρόνου στις ΗΠΑ στη Μασαχουσέτη. Για πρώτη φορά είχε θαφτεί από τον Σάμιουελ Άνταμς το 1795 και θάφτηκε ξανά από το Χένρι Γκάρντνερ το 1855. Όταν βρέθηκε έπεσαν 4 ασημένια κέρματα μέσα από αυτήν. (ABC), (CNN)
*Το Αμερικανικό Ναυτικό ξεκινά τη χρήση όπλων λέιζερ. Πρώτη χρήση είναι για την προστασία των πλοίων που είναι αγκυροβολημένα στον Περσικό Κόλπο.(Military.com μέσω FOX News)

## 12 Δεκεμβρίου
;Δυστυχήματα
*Από την ανατροπή του πορθμείου MV Mutambala στη Λίμνη Τανγκανίκα, στη Λαοκρατική Δημοκρατία του Κονγκό πεθαίνουν τουλάχιστον 26 άνθρωποι. (Radiookapi.net)
;Οικονομία
*Χιλιάδες διαδηλωτές στην Ιταλία παίρνουν τους δρόμους σε 50 πόλεις στο πλαίσιο γενικής απεργίας εναντίον της νέας εργατικής νομοθεσίας. (ABC News Australia)

## 13 Δεκεμβρίου
;Τέχνες και κουλτούρα
*Ολοκληρώνεται το πιο πετυχημένο τηλεοπτικό πρόγραμμα στην ιστορία της Γερμανίας, το *[[Wetten, dass..?]]*, έπειτα από αδιάλειπτη προβολή 33 ετών. (AP)

;Διεθνείς σχέσεις
* Η Ινδία και η Ρωσία υπογράφουν συμφωνίες για την υποδομή, την πυρηνική ενέργεια και την άμυνα.(Reuters) 

;Νόμος και έγκλημα
*Η σύζυγος του διαδόχου του θρόνου στην Ταϊλάνδη πρίγκιπα Μαχά Βατζιραλονγκόρν, Πριγκίπισσα Σριράσμι, παραιτείται από τα δικαιώματά της επί του θρόνου έπειτα από την έναρξη έρευνας για υπόθεση διαφθοράς στην οποία εμπλέκονται οι στενοί συγγενείς της. Ο Βασιλιάς Μπουμιμπόλ Αντουλγιαντέι εγκρίνει το διαζύγιο. (AFP via ABC News Australia), (AAP μέσω SBS)

;Επιστήμη και Τεχνολογία
*Στο απόγειό της φθάνει αυτό το Σαββατοκύριακο η βροχή μετεώρων Geminids. (Boing Boing)

;Αθλητισμός
*Στο αμερικάνικο ποδόσφαιρο, ο Μάρκους Μαριότα από το Πανεπιστήμιο του Όρεγκον κατακτά το Τρόπαιο Χέισμαν για το έτος 2014, που αφορά τον καλύτερο παίκτη στο κολεγιακό ποδόσφαιρο.(Fox News)

## 14 Δεκεμβρίου
;Τέχνες και κουλτούρα
*Μις Κόσμος για το έτος 2014 στέφεται η Ρολέν Στράους από τη Νότια Αφρική στα καλλιστεία που γίνονται στο Λονδίνο. (CNN)

;Δυστυχήματα
*Από τη βύθιση βάρκας στον Κόλπο του Σουέζ πνίγονται 11 Αιγύπτιοι αλιείς. (AP) 
*Ο αριθμός των νεκρών από το ανατραπέν πορθμείο MV Mutambala στις 12 Δεκεμβρίου στη Λίμνη Τανγκανίκα, στην Λαοκρατική Δημοκρατία του Κονγκό ανέρχεται σε 129 με τις αρχές να συνεχίζουν τις έρευνες για την ανεύρεση επιζώντων ή νεκρών. (BBC)

;Διεθνείς σχέσεις
*Υιοθετείται μια συμφωνία-πλαίσιο για τους στόχους που θα θέσει η κάθε χώρα στη μείωση ρύπων, στη διάρκεια διάσκεψης του ΟΗΕ στη Λίμα με τη συμμετοχή 190 χωρών και με θέμα την παγκόσμια κλιματική αλλαγή. (BBC)

;Πολιτική και εκλογές
*Διεξάγονται γενικές εκλογές στην Ιαπωνία με πολύ χαμηλή συμμετοχή. Ο κυβερνητικός συνασπισμός του Ελεύθερου Δημοκρατικού Κόμματος και του Κομέιτο καταλαμβάνουν 326 έδρες σε σύνολο 475 και αποκτούν πλειοψηφία δύο τρίτων στην κάτω βουλή της χώρας. (bank wars)
*Παραιτείται ο πρωθυπουργός της Αϊτής Λοράν Λαμότ έπειτα από βίαιες διαδηλώσεις με αίτημα την παραίτηση της κυβέρνησής του και τη διεξαγωγή πρόωρων εκλογών. (''TownHall'')
## 15 Δεκεμβρίου
;Καταστροφές και δυστυχήματα
*Από πυρκαγιά σε κινέζικο καραόκε μπαρ στην επαρχία Χενάν πεθαίνουν τουλάχιστον 11 άτομα. (IANS via ''The Hindu'')
*Από τη συντριβή σωστικού ελικοπτέρου SMURD σε λίμνη στην κομητεία Κωνστάντζα της Ρουμανίας, σκοτώνονται 4 άνθρωποι. (ABC)
*Ο αριθμός των θυμάτων από τις κατολισθήσεις στην Ινδονησία φτάνει τα 56. (AP μέσω Fox News)

;Διεθνείς σχέσεις
*Η Δανία γίνεται η πρώτη χώρα που διεκδικεί επίσημα έδαφος στον Βόρειο Πόλο. (UPI)

;Νόμος και έγκλημα
*Ένοπλος παίρνει 17 άτομα ως ομήρους στο καφέ Lindt Chocolate Café στο Μάρτιν Πλέις του Σίδνεϊ. (BBC)  (ABC) (''Melbourne Herald-Sun'')
*Σε αμόκ ενόπλου σκοτώνονται 6 άνθρωποι στο Μοντγκόμερι Κάουντι της Φιλαδέλφεια. (WPVI-TV) (Philadelphia Inquirer)

## 16 Δεκεμβρίου
;Πόλεμος και επιθέσεις
* Ένοπλοι Ταλιμπάν επιτίθενται σε ένα σχολείο στην πόλη Πεσαβάρ του Πακιστάν με αποτέλεσμα να σκοτωθούν τουλάχιστον 141 άτομα, συμπεριλαμβανομένων και 132 παιδιών και 9 εργαζομένων, με περισσότερους από 500 μαθητές να απομακρύνονται.(Reuters) (BBC)''(The New York Times)''
**Το ένοπλο επεισόδιο τελειώνει με τους 6 ενόπλους να σκοτώνονται. (International Business Times)

;Νόμος και έγκλημα
*Έπειτα από επέμβαση των δυνάμεων της αστυνομίας τερματίζεται η ομηρία των ανθρώπων που κρατούσε ένοπλος στο Σίδνεϊ της Αυστραλίας. Ο δράστης, Μαν Χαρόν Μονίς σκοτώνεται και νεκροί είναι επίσης 2 όμηροι. 4 άλλοι όμηροι τραυματίζονται. (CNN) (ABC Australia)

## 17 Δεκεμβρίου
;Πόλεμος και επιθέσεις
*Το Πακιστάν αίρει το μορατόριουμ στην επιβολή της θανατικής ποινής για υποθέσεις τρομοκρατίας στον απόηχο της επίθεσης των Ταλιμπάν σε σχολείο του Πεσαβάρ, κατά την οποία σκοτώθηκαν 141 άτομα, εκ των οποίων τα 132 ήταν παιδιά.(The Guardian)

;Διεθνείς σχέσεις
*Υιοθετείται από το Ευρωπαϊκό Κοινοβούλιο «καταρχήν» η υποστήριξη στην αναγνώριση του Κράτους της Παλαιστίνης, χωρίς όμως να ζητείται από τα κράτη μέλη της Ευρωπαϊκής Ένωσης να πράξουν το ίδιο, όπως το επιθυμούν πολλές πολιτικές ομάδες. Η πρόταση εγκρίθηκε με 489 ψήφους υπέρ έναντι 88 κατά. (imerisia.gr)
*Οι ΗΠΑ και η Κούβα αποκαθιστούν τις διπλωματικές τους σχέσεις, έπειτα από 55 χρόνια. Στην Αβάνα θα ανοίξει πρεσβεία των ΗΠΑ και θα ξεκινήσουν συνομιλίες για την άρση του εμπάργκο. (''The Daily Beast'')
*Η ΕΕ αφαιρεί τη Χαμάς από τον κατάλογό της με τις τρομοκρατικές οργανώσεις. (''Reuters'')

;Θρησκεία
*Η Αγγλικανική Εκκλησία χειροτονεί την πρώτη γυναίκα επίσκοπο στην ιστορία της: είναι η Λίμπι Λέιν. (in.gr)
;Πολιτική και εκλογές
*Η Βουλή των Ελλήνων αποτυγχάνει να εκλέξει Πρόεδρο της Δημοκρατίας στην πρώτη της ψηφοφορία. Ο μοναδικός υποψήφιος Σταύρος Δήμας συγκεντρώνει 160 θετικές ψήφους και 135 "παρών". (ABC News)

## 18 Δεκεμβρίου
;Οικονομία
*Υποβαθμίζεται από τον οίκο Φιτς το αξιόχρεο της Βενεζουέλας, υποβιβάζοντάς την στην κατηγορία των χωρών όπου ο κίνδυνος χρεοκοπίας είναι "μια πραγματική πιθανότητα". (Έθνος)

;Πόλεμος και επιθέσεις
*Γίνεται γνωστό ότι στη Νιγηρία σκοτώθηκαν 32 άνθρωποι και άλλοι 185 (κυρίως γυναίκες και κορίτσια) απήχθησαν από την ισλαμιστική οργάνωση Μπόκο Χαράμ την περασμένη Κυριακή (14/12). (Σκάι) 
*Στην Κολομβία οι αντάρτες ανακοινώνουν επ' αόριστον κατάπαυση του πυρός. (Πρώτο Θέμα)

;Διεθνείς σχέσεις
*Η Ευρωπαϊκή Ένωση επιβάλλει κυρώσεις στην Κριμαία που βρίσκεται υπό τον έλεγχο της Ρωσίας. Ειδικότερα, απαγορεύονται οι τουριστικές επιχειρήσεις και οι επενδύσεις στην περιοχή και διακόπτεται η εξόρυξη πετρελαίου. (Reuters) 

## 19 Δεκεμβρίου
;Πόλεμος και επιθέσεις
*Στο Πακιστάν στη διάρκεια εκκαθαριστικών επιχειρήσεων του στρατού σε περιοχές σκοτώνονται 72 εξτρεμιστές.
*Η Paramount Pictures διατάσσει να μην γίνει η επαναληπτική προβολή της ταινίας του 2004 *[[Team America: World Police]]*, όπου παρουσιάζεται μια φανταστική αποστολή με στόχο τη δολοφονία του ηγέτη της Βόρειας Κορέας Κιμ Γιονγκ-ιλ. (Mercury News)(The Times-Picayune)

;Καταστροφές
*Το ηφαίστειο Γκαμαλάμα της Ινδονησίας εκρήγνυται, με αποτέλεσμα να τραυματιστούν 4 άτομα και ένα ακόμα να αγνοείται.
(AP διά ''Business Standard'')

;Διεθνείς σχέσεις
*Ο Αμερικανός πρόεδρος Μπαράκ Ομπάμα επιβάλλει επιπρόσθετες κυρώσεις εναντίον της υπό ρωσικό έλεγχο Κριμαίας, απαγορεύοντας τις εξαγωγές αμερικανικών αγαθών και τις υπηρεσίες στην περιοχή.(Channel NewsAsia) 

;Νόμος και έγκλημα
*Στην Αυστραλία η αστυνομία στην Κουίνσλαντ ανακοινώνει την ανεύρεση 8 νεκρών παιδιών που μαχαιρώθηκαν μέχρι θανάτου σε οικία στο Κέιρνς. (''The Guardian'')

## 20 Δεκεμβρίου

;Νόμος και έγκλημα
*Στην Τουρκία εκδίδεται ένταλμα σύλληψης του Φετουλάχ Γκιουλέν, ο οποίος ζει σήμερα αυτοεξόριστος στις ΗΠΑ. (''New York Times'')
*Η αστυνομία στην Κουίνσλαντ συλλαμβάνει μια μητέρα στην Αυστραλία αναφορικά με το μαχαίρωμα 8 παιδιών.(FOX News)

;Πολιτική και εκλογές
*Στην Ιταλία η κυβέρνηση του Ματέο Ρέντσι παίρνει ψήφο εμπιστοσύνης από τη Γερουσία για τον προϋπολογισμό του 2015. (skai.gr) 
*Υπογράφεται από την ελληνική κυβέρνηση η απόφαση για τη δημιουργία στην Κέρκυρα του πρώτου υδατοδρόμιου στην Ελλάδα.(in.gr)

;Αθλητισμός
*Η Ρεάλ Μαδρίτης κατακτά για πρώτη φορά στην ιστορία της το Παγκόσμιο κύπελλο συλλόγων για το 2014 που ολοκληρώνεται στο Μαρόκο με τον τελικό επί της Σαν Λορένσο. (Sport24)

## 21 Δεκεμβρίου

;Διεθνείς σχέσεις
*Η Αίγυπτος ανοίγει ξανά προσωρινά τα σύνορά της με τη Γάζα, τα οποία είχαν κλείσει από τον Οκτώβριο ως τις 4 μ.μ. της Δευτέρας 22/12.
(Ahram Online)

;Πολιτική και εκλογές
*Στις κάλπες για τον δεύτερο γύρο των προεδρικών εκλογών προσέρχονται οι ψηφοφόροι στην Τυνησία. Οι πρώτες ενδείξεις δείχνουν ότι ο 88χρονος αρχηγός του κόμματος Νιντάα Τουνές Μπέτζι Καΐντ Εσέμπσι κέρδισε τις εκλογές. (Αλ Αραμπίγια)
*Στο Ουζμπεκιστάν διεξάγονται βουλευτικές εκλογές με και τα 4 κόμματα να υποστηρίζουν τον πρόεδρο Ισλάμ Καρίμοφ. (Reuters) 
*Ο Κλάους Γιοχάνις ορκίζεται πρόεδρος της Ρουμανίας. (Τα Νέα)

;Κουλτούρα
*Παντρεύεται ο Έλτον Τζον με το σύντροφό του, Ντέιβιντ Φέρνις σε τελετή στο Λονδίνο. (in.gr)

## 22 Δεκεμβρίου
;Πόλεμος και επιθέσεις
*Η Βόρεια Κορέα υφίσταται σοβαρές διακοπές στην παροχή του Διαδικτύου. (AP) 
*Σε βομβιστικές επιθέσεις που πλήττουν τις πόλεις Γκόμπε και Μπάουτσι της Νιγηρίας, σκοτώνονται τουλάχιστον 37 άτομα. (BBC)

;Δυστυχήματα
*Οδηγός απορριμματοφόρου χάνει τον έλεγχο του οχήματος και παρασύρει πολλούς ανθρώπους. Τουλάχιστον 6 άτομα είναι νεκρά στη Γλασκόβη. (BBC)

;Διεθνείς σχέσεις
*Ανθρώπινα δικαιώματα στη Βόρεια Κορέα
**Το Συμβούλιο Ασφαλείας των Ηνωμένων Εθνών συνέρχεται με αντικείμενο την κατάσταση των ανθρωπίνων δικαιωμάτων στη Βόρειο Κορέα. Η πρόταση εγκρίνεται από 11 από τα συνολικά 15 μέλη του Συμβουλίου. Η Ρωσία και η Κίνα καταψηφίζουν την πρόταση, ενώ παρών δηλώνουν το Τσαντ και η Νιγηρία. Για πρώτη φορά τίθεται ένα τέτοιο θέμα από το Συμβούλιο Ασφαλείας. (Business Insider) (The Chosun Ilbo) 

## 23 Δεκεμβρίου
;Πόλεμος και επιθέσεις
*Στη διάρκεια επιθέσεων που σημειώνονται στην πολιτεία Άσαμ της Ινδίας σκοτώνονται δεκάδες ατόμων. Οι εξτρεμιστές του Εθνικού Δημοκρατικού Μετώπου της Μπόντολαντ θεωρούνται ύποπτοι για τις επιθέσεις. (NDTV)(Euronews)(Al Jazeera)
**Ως αποτέλεσμα, η Ινδία επιβάλλει απαγόρευση κυκλοφορίας σε μέρη του Άσαμ. (NBC News)

;Καταστροφές
*Τροπική καταιγίδα πλήττει τις νοτιότερες πολιτείες των ΗΠΑ, με απολογισμό τουλάχιστον 4 θύματα και γύρω στους 50 τραυματίες.(The Weather Network) 

;Διεθνείς σχέσεις
*Το Κοινοβούλιο της Ουκρανίας υπερνικά και το τελευταίο εμπόδιο στη νομοθεσία αναφορικά με τη σύναψη στρατιωτικών συμμαχιών, επιτρέποντας στην κυβέρνηση να προχωρήσει με το σχέδιό της να γίνει μέλος του NATO. (BBC)
*Η Ρωσία και το Πακιστάν υπογράφουν την πρώτη τους ενεργειακή συμφωνία για τον αγωγό αερίου Καράτσι-Λαχόρης, αξίας 1,7 δισ. δολαρίων ΗΠΑ. (Jagran)

;Πολιτική και εκλογές
*Αποτυγχάνει για δεύτερη φορά η εκλογή ενός νέου προέδρου στην Ελλάδα από τη Βουλή των Ελλήνων.(''The Guardian'')

## 24 Δεκεμβρίου
;Πόλεμος και επιθέσεις
*Σε βομβιστική επίθεση αυτοκτονίας στο Μαντάεν του Ιράκ, τουλάχιστον 33 άτομα σκοτώνονται και άλλα 55 τραυματίζονται. (Reuters) 

;Τέχνες και πολιτισμός
*Κυκλοφορεί από τη Sony η ταινία *[[The Interview]]* διά του YouTube και του Google Play. (Reuters) 

## 25 Δεκεμβρίου
;Πόλεμος και επιθέσεις
*Σε επίθεση μαχητών της Αλ Σαμπάμπ με στόχο το αρχηγείο του AMISOM στο Μογκαντίσου, σκοτώνονται 3 στρατιώτες της ειρηνευτικής δύναμης και ένας πολίτης. Νεκροί είναι επίσης 5 από τους δράστες. (Al Jazeera)
*Ο στρατός του Πακιστάν ανακοινώνει ότι σκοτώθηκε ο εγκέφαλος της σφαγής σε σχολείο στο Πεσαβάρ στη διάρκεια ανταλλαγής πυρών. (''The Telegraph'')

;Θρησκεία
**[[Urbi et Orbi]]*
**Ο Πάπας Φραγκίσκος καταδικάζει το Ισλαμικό Κράτος του Ιράκ και της Συρίας για τη βία εναντίον γυναικών, παιδιών και εθνικών μειονοτήτων.
(CNN)

## 26 Δεκεμβρίου
;Πόλεμος και επιθέσεις
*Η Ουκρανία και οι ρωσόφιλοι αντάρτες ανταλλάσσουν περί τους 370 αιχμαλώτους στην μεγαλύτερη ανταλλαγή αιχμαλώτων από την έναρξη των εχθροπραξιών τον Απρίλιο αυτού του χρόνου. (AP μέσω ABC News)

;Καταστροφές και δυστυχήματα
*Οι χώρες του Ινδικού τιμούν τη 10η επέτειο από το φονικό τσουνάμι.(BBC) 

;Νόμος και έγκλημα
*The Interview:
**Η πρεσβεία της Βόρειας Κορέας στη Μόσχα εκδίδει δήλωση στην οποία αναφέρεται ότι η ταινία *[[The Interview]]*, παραγωγής Sony Pictures, "είναι ένα επικίνδυνο κινηματογραφικό προϊόν που δικαιολογεί και προωθεί την τρομοκρατία." (''Hollywood Reporter'')
**Η ταινία *The Interview* σημειώνει εισπράξεις ύψους 1 εκατ. δολαρίων ΗΠΑ ανήμερα τα Χριστούγεννα παρότι προβλήθηκε μόνο σε μικρά θέατρα. (CNN)

## 27 Δεκεμβρίου
;Πόλεμος και επιθέσεις
*Η Βόρεια Κορέα υφίσταται άλλη μία διακοπή παροχής του Διαδικτύου και των υπηρεσιών κινητής τηλεφωνίας, θεωρώντας υπεύθυνες τις ΗΠΑ για το ζήτημα.
(NY Daily News)

;Καταστροφές
*Στη Μαλαισία εξαιτίας των πλημμυρών πεθαίνουν τουλάχιστον 5 άτομα. (The Independent) 
**Στην Ταϊλάνδη αναφέρονται τουλάχιστον 8 νεκροί από τις πλημμύρες.(Bangkok Post)

;Πολιτική και εκλογές
*Στη Σουηδία η κεντροαριστερή κυβέρνηση συμφωνεί με την κεντροδεξιά αντιπολίτευση για κυβέρνηση μειοψηφίας, αποσοβώντας τον κίνδυνο για διεξαγωγή εκλογών. Οι Σουηδοί Δημοκράτες απαντούν με την κατάθεση πρότασης μομφής εναντίον της κυβέρνησης. (BBC) (The Local)
*Ο Αντρέι Κομπιάκοφ αντικαθιστά το Μιχαήλ Μιασνίκοβιτς στην πρωθυπουργία της Λευκορωσίας στο πλαίσιο του μεγαλύτερου κυβερνητικού ανασχηματισμού από το 2010. (Radio Free Europe/Radio Liberty)

## 28 Δεκεμβρίου
;Πόλεμος και επιθέσεις
*Η τρομοκρατική οργάνωση Μπόκο Χαράμ επιτίθεται σε χωριό στο βόρειο Καμερούν, με αποτέλεσμα να σκοτωθούν περί τα 30 άτομα. (News24) 
*Στο Αφγανιστάν τερματίζεται επίσημα η αποστολή της Διεθνούς Βοηθητικής Δύναμης Ασφαλείας (International Security Assistance Force). (Reuters) 

;Δυστυχήματα
*Τα ξημερώματα της Κυριακής στο επιβατικό πλοίο Norman Atlantic (ιταλικής ιδιοκτησίας) με 437 επιβάτες με προορισμό την Ανκόνα ξεσπάει πυρκαγιά 44 ν.μ. βορειοδυτικά της Κέρκυρας. Οι ελληνικές και ιταλικές αρχές αναφέρουν το θάνατο τουλάχιστον 1 ατόμου. (kathimerini.gr)(The Independent),(BBC)
*Από πλημμύρες και κατολισθήσεις που πλήττουν τη Σρι Λάνκα σκοτώνονται τουλάχιστον 24 άνθρωποι και άλλοι 8 αγνοούνται. (''The Japan Times'') 
*Σε σύγκρουση 2 εμπορικών πλοίων στις ιταλικές ακτές της Αδριατικής πεθαίνει 1 άτομο και άλλα 2 αγνοούνται. (Reuters μέσω News24)
*Πτήση 8501 της Indonesia AirAsia
**Ενώ πετά πάνω από τη Θάλασσα της Ιάβας, η πτήση 8501 χάνει επαφή με τον πύργο ελέγχου λίγο μετά την απογείωση του αεροσκάφους από την πόλη Σουραμπάγια της Ινδονησίας με προορισμό τη Σιγκαπούρη με 162 επιβαίνοντες. (BBC)

;Πολιτική και εκλογές
*Στις κάλπες για τον πρώτο γύρο των προεδρικών εκλογών προσέρχονται οι ψηφοφόροι στην Κροατία. Στον πρώτο γύρο προηγείται με ποσοστό 38,5% ο σημερινός πρόεδρος Ίβο Γιοσιπόβιτς, ο οποίος θα αναμετρηθεί σε δεύτερο γύρο στις 5 Ιανουαρίου με την Κολίντα Γκράμπαρ-Κιτάρεβιτς.(euronews)

## 29 Δεκεμβρίου

;Πολιτική και εκλογές
*Η Βουλή των Ελλήνων αποτυγχάνει να εκλέξει Πρόεδρο της Δημοκρατίας και στην 3η ψηφοφορία. Ο Σταύρος Δήμας δεν καταφέρνει να συμπληρώσει τις απαιτούμενες 180 ψήφους επί συνόλου 300 βουλευτών. Θα διεξαχθούν πρόωρες βουλευτικές εκλογές στις 25 Ιανουαρίου 2015. (Al Jazeera)

;Καταστροφές και δυστυχήματα
*Σε 10 ανέρχεται ο αριθμός των νεκρών από την πυρκαγιά στο κρουαζιερόπλοιο MS ''Norman Atlantic'', καθώς ολοκληρώνεται η επιχείρηση απομάκρυνσης των επιβατών. (BBC)

;Υγεία
*Ιός Έμπολα:
**Το πρώτο κρούσμα του ιού Έμπολα αναφέρεται στο Ηνωμένο Βασίλειο σε εργάτη υπηρεσιών υγείας, που επέστρεψε από τη Σιέρα Λεόνε.(BBC)
*Από πυρκαγιά σε διαμέρισμα κοντά στο Σαν Αντόνιο του Τέξας πεθαίνουν 5 άτομα. (AP) 

## 30 Δεκεμβρίου
;Πόλεμος και επιθέσεις
*Οι κυβερνητικές δυνάμεις του Ιράκ και οι σιίτες πολιτοφύλακες ανακαταλαμβάνουν την πόλη Ντουλουίγια, στα βόρεια της Βαγδάτης, από το Ισλαμικό Κράτος του Ιράκ και της Συρίας. (BBC)

;Δυστυχήματα
*Πτήση 8501 της Indonesia AirAsia
**Οι αρχές στην Ινδονησία επιβεβαιώνουν την ανεύρεση τουλάχιστον 40 πτωμάτων στη Θάλασσα της Ιάβας στα ανοικτά της Βόρνεο. (BBC)

;Νόμος και έγκλημα
*Δικαστήριο στη Μόσχα καταδικάζει σε φυλάκιση 3,5 ετών με αναστολή για διαφθορά τον ακτιβιστή και πολέμιο του Πούτιν, Αλεξέι Ναβάλνι.
(The Denver Post) 

## 31 Δεκεμβρίου
;Καταστροφές και δυστυχήματα
*Καθώς ο τυφώνας Τζαγκμί εξασθενεί, ο αριθμός των θυμάτων στις Φιλιππίνες φθάνει τους 53.(AP) 

;Πολιτική και εκλογές
*Θυροκολλείται το Προεδρικό Διάταγμα με βάση το οποίο προκηρύσσονται επίσημα εκλογές στην Ελλάδα στις 25 Ιανουαρίου 2015. (in.gr)
*Ο Πρόεδρος της Γκάμπια Γιαχία Τζαμέ παραμένει στην εξουσία έπειτα από αποτυχημένη απόπειρα πραξικοπήματος ενώ ταξίδευε στο εξωτερικό.
(Al Jazeera)
*Ο Πρόεδρος της Ιταλίας Τζόρτζιο Ναπολιτάνο ανακοινώνει την παραίτησή του, λόγω "μεγάλης ηλικίας". (Business Week)

 12